### Resume

Udvalget arbejder med et grønt tillæg til mobilitetsplanen og har ønsket, at der sideløbende med planens udarbejdelse udføres en række prøvehandlinger. Prøvehandlingerne skal gennem midlertidige tiltag belyse effekten af forskellige løsninger i forhold til at gøre disse permanente.

For at mindske trængslen på [adresse] og [adresse] samt for at give et alternativ til parkering i Vejle midtby foreslås det at tilbyde gratis buskørsel for de pendlere, som vælger at parkere på samkørselspladsen på [adresse] og i stedet for benytte bybuslinje 4 til [adresse] i en prøveperiode på op til 12 måneder. Der arbejdes på at udvide forsøgsordningen til også at gælde samkørselspladsen ved Bilka og ved Cirkuspladsen på [adresse].

### Sagsfremstilling

Teknisk Udvalg vedtog 31. maj 2022 pkt. nr. 135 omhandlende principper for udførelse af prøvehandlinger, som en del af arbejdet med det grønne tillæg til mobilitetsplanen. Ved samme lejlighed afsatte udvalget 0,5 mio. kr. til udførelse af midlertidige mobilitetsforsøg. Med denne sag foreslås en prøvehandling rettet mod at forbedre mobiliteten for pendlere, som dagligt skal til Vejle midtby.

Prøvehandlingen gennemføres i samarbejde med Sydtrafik og vognmanden. Det er tanken, at forsøget indledes den 1. december 2022 og kører i op til 12 måneder. Da det er et forsøg, vil chaufføren udlevere en polet til de pendlere, som vælger at sætte bilen på samkørselspladsen. Poletten fungerer som billet og skal afleveres til chaufføren, når pendleren skal retur til samkørselskørselspladsen. Der arbejdes på, at forsøgsordningen udvides hurtigst muligt til også at gælde samkørselspladsen ved Bilka og ved Cirkuspladsen på [adresse].

I kommunikationplanen til pendlerne er budskabet "I bussen er tiden din egen, samt dine hænder og hoved er fri". Denne tilgang er valgt, da bussen kører på de samme veje som bilerne og derfor ikke kommer hurtigere frem. Nogle pendlere vil samtidig kunne spare penge til parkering i Vejle midtby. Der udsendes en pressemeddelelse om projektet. Der er udarbejdet postkort, som kan udleveres. Desuden kommer der information på Sydtrafik og [adresse] sociale medier, samt information på pylonen på [adresse].

Prøvehandlingen har til formål at undersøge om det er muligt at flytte bilister over i bussen ved at slå på frihed og eventuelt på sigt fremhæve muligheden for at spare penge til parkering. Efter prøveperioden gennemføres en evaluering af forsøget. Evalueringen vil omfatte tællinger af antallet af udleverede poletter og en tilfredshedsundersøgelse blandt de pendlere som benytter ordningen.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Overflytning af pendlere til busserne vil øge mobiliteten på [adresse] og reducere antallet af biler på vejen. Busserne er elbusser og udleder ingen CO2.

### Historik

Teknisk Udvalg behandlede den 29. marts 2022 punkt nr. 70, Kommisorium for grønt tillæg til mobilitetsplanen. Kommisoriet indeholder 10 dogmer hvoraf de to sidste omhandler '"at Mathilde Bertelsen ting".

Teknisk Udvalg behandlede den 31. maj 2022 punkt nr. 135, Principper for eksperimenter i grøn mobilitet.

### Teknik- og Miljødirektøren indstiller,

|  |  |
| --- | --- |
| at | der indføres gratis buskørsel for pendlere fra samkørselspladsen på [adresse] i en forsøgsperiode fra 1. december 2022, samt fra samkørselspladsen ved Bilka og Cirkuspladsen hurtigst muligt efter den 1. december 2022. |

### Beslutning

Godkendt.